Assange se borge moet opdok | Nuus24
Assange se borge moet opdok
Assange se lot in New York bespreek Assange leef 'gemaklik' Assange dalk nog lank in ambassade vasgekeer
Londen – Nege mense wat borg gestaan het vir die WikiLeaks-stigter Julian Assange voor hy skuiling in die Ecuadoriaanse ambassade gesoek het om uitlewering aan die Verenigde Koninkryk te vermy, moet nou opdok.Die borge is aangesê om tussen hulle 'n totaal van £93 500 (sowat R1 miljoen) teen 6 November te betaal. Assange skuil sedert Junie in Ecuador se ambassade in Londen, waar hy uitlewering aan Swede probeer vermy. Hy is politieke asiel in Ecuador toegestaan, maar kan in hegtenis geneem word indien hy die ambassade verlaat. Die nege mense het ingestem om borg te staan as deel van Assange se borgvoorwaardes nadat hy in 2010 weens bewerings van seksmisdade in Swede in hegtenis geneem is, en weer nadat 'n uitleweringsbevel in Februarie 2011 uitgereik is.Sy besluit om inhegtenisneming te ontwyk het daartoe gelei dat die borge aangesê is om die geld aan owerhede oor te betaal.Vaughan Smith, 'n vriend van Assange, het die Westminster-magistraathof namens die nege mense genader. Hy het gesê diegene wat as borge optree is "oortuig daarvan dat hulle die regte ding gedoen het".Tydens sy beslissing het die magistraat, Howard Riddle, gesê hy aanvaar die nege mense het goed bedoel. "Ek aanvaar dat hulle mnr. Assange vertrou het om hom oor te gee, soos vereis. Ek aanvaar dat hulle die prosedure gevolg en die nodige reëlings gemaak het om in kontak met hom te bly. "Maar hulle het in hul basiese plig misluk, en dit was om te verseker dat hy homself oorgee. Hulle moes die risiko verstaan het."Vaughan Smith moet £12 000 (sowat R171 000) betaal terwyl drie ander, Caroline Evans, Phillip Knightley en John Sulston, elk £15 000 (sowat R214 000) moet opdok.Vyf ander – Tricia David, Joseph Farrell, Sarah Harrison, Sarah Saunders en Tracy Worcester – moet tussen £3 500 (sowat R50 000) en £12 000 (sowat R171 000) betaal.– Sky News.– Volg Nuus24 op Twitter.
Lees meer oor: julian assange | hofsake | wikileaks VOLGENDE OP NUUS24X